حضرت عثمانؓ کی شہادت کے بعد جب زیادہ شورش بڑھی تو اسامہ بالکل علاحدہ ہو گئے ، حضرت علیؓ اور امیر معاویہؓ کی معرکہ آرائیوں میں بالکل کنارہ کش رہے اور حضرت علیؓ کے پاس کہلا بھیجا کہ اگر آپ شیر کی داڑھ میں گھستے تو میں بخوشی گھس جاتا ، لیکن اس معاملہ میں حصہ لینا پسند نہیں کرتا ، گووہ مسلمانوں کی خونریزی کے خوف سے ان لڑائیوں میں غیر جانبدار تھے،تاہم حضرت علیؓ کو حق پر جانتے تھے اور آخر دم تک اس غیر جانبداری پر کف افسوس ملتے تھے ،ابراہیم کی روایت ہے کہ اسامہؓ حضرت علی ابن ابی طالب رضی اللہ عنہ کو امداد نہ کرنے پر اس درجہ نادم رہے کہ آخر میں توبہ کی ۔
Entity: علی ابن ابی طالب — Type: /person/religious_leader, /person/author, /person, /person/soldier